આ બનાવની હકીકત એવી છે કે, દસેક વર્ષ પહેલા સગીરા ત્રણેક વર્ષની હતી ત્યારે તેણીના પિતા મૃત્યુ પામ્યા હતાં. જેથી સગીરાની માતા જામનગરમાં રહેતાં કૌટુંબિક માસીના ઘરે આવી હતી તેણીને બીજા લગ્ન કરવા હતાં. જેથી માસીના કહેવાથી જામજોધપુરના સોનવડીયાગામના ભીખા નૈયાભાઈ રબારી સાથે લગ્ન કર્યા હતાં. તે દરમ્યાન માસીના પાડોશમાં રહેતાં જમનાબેનને સંતાન ન હોવાથી સગીરાને જમનાબેને દત્તક લીધી હતી. જે બાદ જમનાબેનને પતિ સાથે ન ભળતાં છુટાછેડા લેવાના હતાં. જેથી સગીરાને તેણીની જન્મદાતા માતાને પરત સોંપી દીધી હતી. જે બાદ સગીરા જામજોધપુરમાં તેણીની માતા અને પાલક પિતા ભીખા સાથે જ રહેતી હતી. જે દરમ્યાન ભીખાએ ફુલ જેવી નાની બાળકી પર નજર બગાડી હતી અને છેલ્લા છ એક વર્ષથી જુદા–જુદા સ્થળે લઈ જઈને દુષ્કૃત્ય આચરતો હતો. જેથી બાળકી ૧૪ વર્ષની સગીર થઈ જતાં તેણી પાલક પીતાના ત્રાસથી કંટાળી ગઈ હતી. તે દરમ્યાન દોઢેક માસ પહેલા તેણીને થોડુ ઘણુ યાદ હતું કે, તે જામનગર રહેતી હતી ત્યાં ઘરે ચાલી જાવ.